作者:劉克莊
標題:轉調二郎神・二郎神
內容:近來塞上，喜蠟彈、羽書清省。更萬灶分屯，百年和糴，慚傀而今半省。蒙韃殘兵騎豬遁，永絕生猺侵省。做個太平民，戴花身健，催租符省。何幸。行人來密，僉軍抽省。但進有都俞，退無科瑣，不用依時出省。子厚南宮，仲舒西掖，又報岑參東省。趁此際、納祿懸車，亦為大司農省。